Joseph Louis Gay-Lussac
Joseph Louis Gay-Lussac (6. decembar 1778 – 9. maj 1850) bio je francuski fizičar i hemičar. Proslavio se u 24. godini radom O širenju plinova i para. Godine 1804. dizao se balonom do 7.000 metara, proučavajući sastav zraka i promjene zemaljskog magnetizma. Sa J. L. Thenerdom 1808. proizveo je natrij i kalij i upotrijebio ih za redukciju borne kiseline u bor, a istraživao je fermentaciju i jod i otkrio dicijan i cijanovodičnu kiselinu. Usavršio je postupke čišćenja metala.